Ritratt minn: europarl.europa.eu .td_uid_2_61443440eb02e_rand.td-a-rec-img{text-align:left}.td_uid_2_61443440eb02e_rand.td-a-rec-img img{margin:0 auto 0 0} Jekk jiġu implimentati, ir-rakkomandazzjonijiet li ressqet illum il-Kummissjoni Ewropea għandhom jassiguraw li l-ġurnalisti fl-Ewropa jkunu protetti u jkunu jistgħu jagħmlu xogħolhom b'mod aħjar. Madanakollu, ir-rakkomandazzjonijiet indirizzati lejn l-Istati Membri mhumiex obbligatorji. Għalhekk, aħna se nkomplu ninsistu li l-Kummissjoni Ewropea tippubblika liġijiet li jimponu lill-Istati Membri tal-UE biex ibiddlu l-liġijiet biex jipproteġu lill-ġurnalisti. Infaħħar l-inizjattiva tal-Kummissjoni Ewropea "Rakkomandazzjoni biex ikunu assigurati l-protezzjoni, is-sigurtà u s-setgħa tal-ġurnalisti u professjonisti oħra tal-midja fl-Unjoni Ewropea", iżda ninsisti fuq aktar azzjonijiet konkreti mill-Kummissjoni. Ilbieraħ kienet ġurnata importanti fil-ġlieda tagħna kontra n-negozji kbar li jipprovaw iwaqqfu ġurnalisti milli jagħmlu xogħolhom. Id-dikjarazzjonijiet li għamlet il-President tal-Kummissjoni Ewropea Ursula von der Leyen waqt id-diskors tal-Istate of the Union juru d-determinazzjoni tal-Kummissjoni li jkollna liġijiet b'saħħithom li verament jipproteġu lill-ġurnalisti u l-kmamar tal-aħbarijiet mit-theddid kontinwu. Issa, nistenna li dan il-kliem jgħaddi għall-fatti li, bla dubju, se jsibu l-appoġġ tal-Parlament Ewropew. Ir-rakkomandazzjonijiet li għamlet illum il-Kummissjoni Ewropea jinkludu li l-Istati Membri jkunu mħeġġa biex: jipprovdi protezzjoni effettiva u fil-ħin għall-ġurnalisti taħt theddida jinvestigaw u jipproċedu fuq kull att kriminali kontra l-ġurnalisti jappoġġjaw l-għaqdiet tas-soċjetà ċivili fl-inizjattivi tagħhom li jqajmu kuxjenza ikun hemm skambju ta' fehmiet regulari bejn il-forzi tal-ordni u l-assoċjazzjonijiet tal-ġurnalisti ma jkunx hemm kundizzjonijiet stretti b'rabta mal-press cards joffru servizzi speċjalizzati, bħal dawk legali u psikoloġiċi, għall-ġurnalisti taħt theddida Nirrimarka li żewġ inizjattivi leġislattivi li għandhom ikunu prijoritizzati u li hu ilu jaħdem fuqhom numru ta' snin huma liġijiet kontra SLAPP u fondi tal-UE li jappoġġjaw il-ġurnaliżmu. Aħna qed nistennew b'ħerqa l-proposti leġislattivi li jindirizzaw it-theddid fuq il-libertà tal-midja. Uħud mill-prijoritajiet tagħna jinkludu fondi, appoġġ u riżorsi li jkunu disponibbli għall-ġurnalisti u l-kmamar tal-aħbarijiet fl-Ewropa. B'mod urġenti għandna bżonn ukoll liġi kontra l-iSLAPP. Din tgħin ħafna biex nipproteġu ġurnalisti kontra dawn it-tip ta' kawżi. Nirreferi għal dak li qalet il-President tal-Kummissjoni Ewropea fid-diskors tagħha lbieraħ: "Meta niddefendu l-libertà tal-midja, ikun ifisser li qed niddefendu d-demokrazija." .td_uid_3_61443440eb61f_rand.td-a-rec-img{text-align:left}.td_uid_3_61443440eb61f_rand.td-a-rec-img img{margin:0 auto 0 0}